Minskerjochteflagge

De Minskerjochteflagge is in yn Nederlân brûkte flagge dy 't symboal stiet foar de lykweardigens fan alle minsken op ierde, en moediget minsken oan om de minskerjochten te respektearjen en te stypjen. It doel fan de flagge is om wrâldwiid bewustwêzen te kreëarjen foar it belang fan minskerjochten en om minsken te ferienigjen yn harren ynset foar gelikensens en respekt foar de fûnemintele rjochten fan eltsenien. De flagge waard offisjeel lansearre op 10 desimber 2020.10 december: Lancering van de Mensenrechtenvlag | Movisie 

 Inisjatyf 
De Minskerjochteflagge is in Nederlânsk inisjatyf en waard lansearre troch de Nederlânske antydiskriminaasjeburo's dy 't gearwurkje ûnder de namme Discriminatie.nl.10 december: Lancering van de Mensenrechtenvlag | Movisie De flagge is betocht troch Tûmba, it kennissintrum diskriminaasje en diversiteit yn Ljouwert.Met speciale vlag hoopt Tûmba debat over mensenrechten te voeden - Friesch Dagblad 

 Untwerp 
De flagge is ûntwurpen troch de Ljouwerter ûntwerper Menno de Boer.Mensenrechtenvlag van Leeuwarder ontwerper wappert volgende maand op plaatsen in heel Nederland - Leeuwarder Courant (lc.nl) It útgongspunt foar it ûntwerp wie it idee dat der in soad is dat ús as minsken mei-inoar ferbynt, lykas it dielen fan de ierde, de loft en in plak ûnder de sinne, en dat wy allegear besteane út DNA, nettsjinsteande ús uterlike ferskillen. De ûntwerper hat dizze gedachte oerset nei it ûntwerp fan de flagge, wêrby 't er de foarm fan in DNA-strang as útgongspunt naam en dy kombinearre mei de kleuren fan de ierde (grien), de loft (blau) en de sinne (giel). De flagge leit de klam op dat wat minsken ferbynt. 

 Gebrûk fan de flagge 
Nederlânske gemeenten en ambassades wrâldwiid hise de Minskerjochteflagge op 10 desimber.Sinds vandaag is er een mensenrechtenvlag: 'Voor iedereen' | RTL NieuwsMysterie: welke vlag wappert er voor het provinciehuis? - indebuurt Groningen Op dizze dei wurdt jierliks stilstien by de Dei fan de Minskerjochten. Ta oantinken oan 10 desimber 1948 doe’t de “Universele Verklaring van de Rechten van de Mens” troch de Feriene Naasjes oannommen waard.

De flagge kin derneist bygelyks ek brûkt wurde op 21 maart, de Ynternasjonale Dei Tsjin Rasisme & Diskriminaasje,Burgemeester en wethouder hijsen mensenrechtenvlag op Internationale Dag Tegen Racisme & Discriminat - Alphens.nl en by de betinking fan it slavernijferline.Goes gaat slavernijverleden herdenken - Omroep Zeeland

 Keppeling om utens 
 Website fan de Minskerjochtenflagge

Kategory:Flagge
Kategory:Minskerjochten
Kategory:Yntroduksje út 2020